Saint Lawrence-hò (Fap-ngî: Fleuve Saint-Laurent) he Pet-Mî ke yit-thiàu hò-liù, vi-yî Kâ-nâ-thai lâu Mî-koet kin-nui. Ngièn-thèu yî Ontario-fù, liù kîn-ko Montréal, Québec-sṳ, chhai Gaspésie thi-khî ngi̍p Thai-sî-yòng ke Saint Lawrence-vân. Saint Lawrence-hò chhiùng Ontario-fù khiéu ke Kingston khôi-sṳ́, chhṳ̍t-to Ontario-sén ke Cornwall he Mî-koet lâu Kâ-nâ-thai ke kie-hò. Cornwall yî-ha tû-chhai Kâ-nâ-thai kin-nui. Chhiòn-chhòng 3,056 kûng-lî. Saint Lawrence-hò he ńg-thai fù-súi kiê to Thai-sî-yòng ke thûng-lu, khí-yû chhung-yeu ke thi-vi. Hò-liù lióng-ngan si̍p-chûng liáu Québec 80% ke ngìn-khiéu lâu kí-fû só-yû ke kûng-ngia̍p.